recursal/SuperWikiNEXT-32B huggingface dataset:
Το ***Spinmaster***, γνωστό στην Ιαπωνία ως ***Miracle Adventure*** (ιαπωνικά: ミラクルアドベンチャー), είναι arcade παιχνίδι δράσης που αναπτύχθηκε και κυκλοφόρησε από την Data East για πρώτη φορά στη Βόρεια Αμερική τον Δεκέμβριο του 1993 και στην Ευρώπη, και στην Ιαπωνία στις 18 Φεβρουαρίου του 1994. Είναι το πρώτο παιχνίδι της Data East που αναπτύχθηκε και κυκλοφόρησε για το σύστημα Neo-Geo MVS της SNK. 

Οι πρωταγωνιστές είναι σχεδόν ολόιδιοι εμφανισιακά με αυτούς του παιχνιδιού *Dashin' Desperadoes* της ίδιας εταιρείας. Επίσης, το gameplay, το καλλιτεχνικό στυλ, το animation κάποιων χαρακτήρων και ο σχεδιασμός των όπλων του Spinmaster είναι εμπνευσμένα από το παιχνίδι *Joe & Mac*, πάλι της Data East.

Μετά τη διάλυση της Data East λόγω χρεοκοπίας το 2003, η εταιρεία G-Mode αγόρασε τα πνευματικά δικαιώματα της εκδοχής για το Neo-Geo.

Το παιχνίδι επανακυκλοφόρησε για το Virtual Console στις 3 Αυγούστου του 2010 στην Ιαπωνία, στην PAL περιοχή στις 12 Νοεμβρίου του 2010 και στη Βόρεια Αμερική στις 22 Νοεμβρίου του ίδιου έτους.

Τρόπος παιχνιδιού
-----------------

Το παιχνίδι ξεκινάει στη Μαδρίτη της Ισπανίας. Μπορούν να παίξουν μέχρι δύο παίκτες. Ο πρώτος ελέγχει τον Johnny και ο δεύτερος τον Tom, ενώ όπλα τους είναι τα γιογιό. Με αυτά χτυπούν εχθρούς και σεντούκια θησαυρών που περιέχουν καλύτερα όπλα. Επίσης, οι χαρακτήρες μπορούν να κάνουν τακλ και να χρησιμοποιήσουν ειδικές ακραίες επιθέσεις που εξοντώνουν κάθε ασήμαντο εχθρό και κάνουν σημαντική ζημιά στα bosses.

Παραπομπές
----------

1. 1 2  Thomas, Lucas M. (2 Δεκεμβρίου 2010). «Spin Master Review». *IGN* (στα Αγγλικά). Ανακτήθηκε στις 12 Δεκεμβρίου 2018.

Εξωτερικοί σύνδεσμοι
--------------------

* *Spinmaster* στο The Killer List of Videogames
*Ο Σερ Μπέντβιρ πετάει το Εξκάλιμπερ στη Λίμνη*, Aubrey Beardsley, 1894.
Στην ουαλική λογοτεχνία και στον Αρθουριανό κύκλο, ο **Σερ Μπέντβιρ** (αγγλ. *Sir Bedivere ή Bedwyr*) είναι από τους πρωταρχικούς Ιππότες της Στρογγυλής Τραπέζης του Βασιλιά Αρθούρου, δεύτερος σε σειρά μετά το Σερ Κέι. Είναι αδερφός του Σερ Λούκαν και ξάδερφος του Σερ Γκρίφλετ. Έγινε οινοχόος του Βασιλιά και άρχοντας της Νορμανδίας. Αν και μονόχειρ, περιγράφεται σαν γοητευτικός κι εξαίρετος πολεμιστής. Μαζί με τον Αρθούρο και το Σερ Κέι, αντιμετώπισε ένα γίγαντα στο Μον Σεν Μισέλ. 

Οι περισσότεροι συγγραφείς υποβιβάζουν το χαρακτήρα του Μπέντβιρ, παρά το γεγονός ότι στους αγγλικούς μύθους έχει αξιομνημόνευτο ρόλο, καθώς ήταν ο τελευταίος Ιππότης που στάθηκε δίπλα στον ετοιμοθάνατο Αρθούρο, έχοντας επιζήσει από τη μάχη του Κάμλαν. Έπειτα από επιθυμία του Αρθούρου, πέταξε το Εξκάλιμπερ στη Λίμνη, ήταν μάρτυρας στην μυθική αναχώρηση του Αρθούρου για το Άβαλον και έπειτα αποσύρεται σε ένα ερημητήριο του Γκλάστονμπερι μέχρι το τέλος της ζωής του.

Εξωτερικοί σύνδεσμοι
--------------------

* Encyclopedia Mythica

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Αρθουριανός κύκλος |
| --- |
|  |
| Το περιβάλλον του Αρθούρου | 
* Στρογγυλή Τράπεζα
* Εξκάλιμπερ
* Άγιο Δισκοπότηρο
* Κάμελοτ
* Άβαλον
* Μέρλιν ο Μάγος
* Γκουίνεβιρ
* Ούθερ Πεντράγκον
* Μόρντρεντ
* Ιγκρέιν
* Μοργκάνα λε Φέι
* Μοργκάουζ
* Κυρά της Λίμνης
* Ρίενς
 |  |
|  |
| Ιππότες της Στρογγυλής Τραπέζης | 
* Άγκλοβαλ
* Άγκραβαϊν
* Γκάγουεν
* Γκάρεθ
* Γκάλαχαντ
* Γκρίφλετ
* Σερ Έκτορ
* Σερ Κέι
* Λάμορακ
* Λάνσελοτ
* Λεόντεγκρανς
* Λάιονελ
* Λούκαν
* Μάλαγκαντ
* Μπέντβιρ
* Σερ Μπορς
* Ούριενς
* Πέλλινορ
* Πέρσιβαλ
 |

 |
Ο **Βερτράνδος της Τουλούζης**, Γαλλ. Bertrand (1065 - 21 Απριλίου 1112) μέλος του Οίκου της Τουλούζης ήταν κόμης της Τουλούζης (1095/1105 - 1108) και Κόμης της Τρίπολης (1109 - 1112). Ο Βερτράνδος ήταν μεγαλύτερος γιος και διάδοχος του Ραϋμόνδου Δ΄ της Τουλούζης και της ανώνυμης κόρης του Γοδεφρείδου Α΄ της Προβηγκίας. Οι γονείς του ήταν ξαδέλφια και εκκλησία είχε αφορίσει τον Ραϋμόνδο Δ΄ για τον γάμο του, η νομιμότητα του Βερτράνδου αμφισβητείται.

Κόμης της Τρίπολης
------------------

Το 1095 ο πατέρας του έφυγε στην Α΄ Σταυροφορία και ο Βερτράνδος κυβέρνησε την κομητεία. Το διάστημα 1098-1100 εκτοπίστηκε από την εξαδέλφη του Φιλίππη της Τουλούζης, κόρη του Γουλιέλμου Δ΄ της Τουλούζης, μεγαλύτερου αδελφού τού Ραϋμόνδου Δ΄, ο σύζυγος της Γουλιέλμος Θ΄ της Ακουιτανίας δούκας της Ακουιτανίας βάδισε στην Τουλούζη και την κατέλαβε. Η Φιλίππη και ο σύζυγός της την υποθήκευσαν την κομητεία στον Βερτράνδο (1100) για να χρηματοδοτηθεί η εκστρατεία τού Γουλιέλμου Θ΄ στους Αγίους Τόπους. Ο πατέρας του απεβίωσε και ο Βερτράνδος έγινε επίσημα κόμης της Τουλούζης (1105), αργότερα έγινε επικεφαλής ομάδας που μετέβη στην Τρίπολη για να λάβει τον έλεγχο της πόλης (1108).

Εκτόπισε τον Γουλιέλμο Β΄ Ιορδάνη μέλος του Οίκου της Σερντάνια, τον οποίο είχαν εκλέξει οι στρατιώτες τού πατέρα του ως ονομαστικό κόμη της Τρίπολης (1109). Η πόλη δεν είχε καταληφθεί ακόμη αλλά την είχαν υποσχεθεί στον πατέρα του. Ο Βερτράνδος με τη συνδρομή τού Βαλδουίνου Α΄ της Ιερουσαλήμ και Γενουατικού στόλου κατέλαβε την Τρίπολη το ίδιο έτος (12 Ιουλίου 1109).
Κυβέρνησε την Τρίπολη ως το 1112 που απεβίωσε, τον διαδέχθηκε ο γιος του Πονς στην Τρίπολη και ο μικρότερος αδελφός του Αλφόνσος Ιορδάνης στην Τουλούζη.

Οικογένεια
----------

Νυμφεύτηκε το 1095 την Ηλίη της Βουργουνδίας, κόρη τού Εύδη Α΄ δούκα της Βουργουνδίας και είχε τέκνο:

* Πονς π. 1096-1137, κόμης της Τρίπολης.

Παραπομπές
----------

1. ↑  p2025.htm#i20250. Ανακτήθηκε στις 7  Αυγούστου 2020.
2. ↑  William of Puylaurens 2003, σ. 17.
3. ↑  Asbridge 2000, σ. 115.
4. ↑  Venning 2015, σ. 67.
5. ↑  Bouchard 1987, σ. 256.

Πηγές
-----

* Asbridge, Thomas S. (2000). The Creation of the Principality of Antioch, 1098-1130. The Boydell Press.
* Bouchard, Constance Brittain (1987). Sword, Miter, and Cloister: Nobility and the Church in Burgundy, 980–1198. Cornell University Press.
* Venning, Timothy (2015). A Chronology of the Crusades. Routledge.
* William of Puylaurens (2003). The Chronicle of William of Puylaurens: The Albigensian Crusade and its Aftermath. Translated by Sibley, W.A.; Sibley, M.D. The Boydell Press.

|  |
| --- |
| Βερτράνδος της Τουλούζης **Οίκος της Τουλούζης****Γέννηση:** 1065 **Θάνατος:** 21 Απριλίου 1112 |
| ΠροκάτοχοςΡεϋμόνδος του Σαιν Ζιλ | **Κόμης της Τρίπολης**1109 - 1112 | ΔιάδοχοςΠονς της Τρίπολης |
Ο **Μπιρόλ Ουνέλ** (*Birol Ünel*, 18 Αυγούστου 1961 - 3 Σεπτεμβρίου 2020) ήταν Γερμανός ηθοποιός τουρκικής καταγωγής, του κινηματογράφου και του θεάτρου.

Βιογραφία
---------

Γεννημένος στη Σελεύκεια της επαρχίας της Μερσίνης στη νότια Τουρκία, μετανάστευσε το 1968 με τους γονείς του στη Γερμανία όπου η οικογένεια εγκαταστάθηκε στο Στουρ, κοντά στη Βρέμη. Ο Ουνέλ σπούδασε την υποκριτική τέχνη παρακολουθώντας μαθήματα στο Πανεπιστήμιο Μουσικής και Θεάτρου Αννόβερου.

Το ντεμπούτο του το έκανε στον κινηματογράφο το 1987 με τη ταινία *The Passenger – Welcome to Germany*, όπου πρωταγωνίστησε ο Τόνι Κέρτις. Ακολούθησαν διάφοροι μικροί ρόλοι, ώσπου το 1998 η συμμετοχή του στην ταινία *Dealer* τον έκανε περισσότερο γνωστό. Το ντεμπούτο του ως ηθοποιός του θεάτρου έκανε το 1992 στο *Kunsthaus Tacheles* του Βερολίνου, όπου εργάστηκε και ως σκηνοθέτης και μεταξύ άλλων πρωταγωνίστησε στη θεατρική παράσταση *Caligula*. Η συμμετοχή του στην κινηματογραφική ταινία *Η Ιουλία τον Αύγουστο* το 2000 ήταν η πρώτη του συμμετοχή σε ταινία του Φατίχ Ακίν. Τη μεγαλύτερη επιτυχία του είχε ως αλκοολικός στην ταινία *Μαζί ποτέ* το 2004, για την οποία τιμήθηκε ως καλύτερος πρωταγωνιστής με το Γερμανικό Βραβείο Κινηματογράφου. Το 2009 συμμετείχε με τους Αδάμ Μπουσδούκος και Μόριτς Μπλάιμπτροϊ στην κωμωδία *Κουζίνα με ψυχή*, επίσης σε σκηνοθεσία Φατίχ Ακίν.

Βραβεύσεις
----------

Βραβεία Ευρωπαϊκού Κινηματογράφου

**Υποψηφιότητα:**

* 2004: Βραβείο Καλύτερου Ηθοποιού για την ταινία *Μαζί ποτέ*

Γερμανικό Βραβείο Κινηματογράφου 

**Βράβευση:**

* 2004: Βραβείο για τον ρόλο του Τσαχίτ στην δραματική ταινία *Μαζί ποτέ*

**Πλήρης Κατάλογος Βραβείων: εδώ**

Φιλμογραφία (επιλεγμένη)
------------------------

|  |  |  |
| --- | --- | --- |
| **Έτος** | **Τίτλος** | **Ελληνικός Τίτλος** |
| 1987 | *The Passenger – Welcome to Germany* |  |
| 2000 | *Im Juli* | *Η Ιουλία τον Αύγουστο* |
| 2004 | *Gegen die Wand* | *Μαζί ποτέ* |
| 2007 | *Die Unerzogenen* | *Οι άξεστοι* |
| 2009 | *Soul Kitchen* | *Κουζίνα με ψυχή* |

**Πλήρης Φιλμογραφία: εδώ**

Παραπομπές
----------

1. 1 2  www.focus.de/kultur/kino\_tv/bekannt-aus-gegen-die-wand-schauspieler-birol-uenel-stirbt-mit-nur-59-jahren\_id\_12394903.html.
2. 1 2 3 4  «Muere de cáncer actor turco-alemán Birol Ünel de premiada "Contra la pared"». (Ισπανικά) *La Vanguardia*. La Vanguardia Ediciones, SL. Βαρκελώνη. 4  Σεπτεμβρίου 2020.
3. ↑  «Schauspieler Birol Ünel stirbt mit nur 59 Jahren».

Εξωτερικοί σύνδεσμοι
--------------------

* Η ιστοσελίδα του Μπιρόλ Ουνέλ στο IMDb.
* Η ιστοσελίδα του Μπιρόλ Ουνέλ στο cine.gr.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 85091317
* LCCN: nr2004030940
* ISNI: 0000 0000 8160 7963
* GND: 142431788
* SUDOC: 084564261
* BNF: cb15554871f (data)
* NKC: pna2005311700
* BNE: XX1735811

 |

 |
Ο  **Ukranian skycutter**  (κατά λέξη ελληνική μετάφραση: *ουκρανικός ουρανοκόφτης*) είναι μια φυλή περιστεριών που έχει αναπτυχθεί για υψηλές πτήσεις. 

Προέρχεται από τη χερσόνησο της Κριμαίας στην Ουκρανία. Το πρώτο καταγεγραμμένο πρότυπο για αυτά τα πτηνά δημιουργήθηκε στο Μικολάιβ στη νότια Ουκρανία. Υπάρχει ωστόσο και η άποψη ότι η φυλή αυτή αναπτύχθηκε από Πολωνούς εκτροφείς περιστεριών στην Πολωνία του μεσοπολέμου, με βάση μια ρωσική φυλή περιστεριών.

Ποικιλίες
---------

Οι ουκρανικοί ουρανοκόφτες είναι στην πραγματικότητα διαφορετικές φυλές περιστεριών μαζί. Ορισμένες από αυτές τις φυλές περιλαμβάνουν τα nikolajevski bocatzy και nikolajevski torzovi.

Πέταγμα
-------

 Ουκρανικός Ουρανοκόφτης
Αυτή η φυλή μπορεί να φτάσει σε υψόμετρο ενός χιλιομέτρου και να παραμείνει εκεί για μεγάλο χρονικό διάστημα. Σε αντίθεση με τα κυλινδρικά [*ασαφές*], αυτή η φυλή πετάει κατ' ευθείαν από τη σοφίτα ή το κοτέτσι της, χωρίς ποτέ να κάνει κυκλική κίνηση.

Παραπομπές
----------

1. ↑  Jan Wojnowski, Wielka encyklopedia PWN.: Śliz - Trastámara, Wydawnictwo Naukowe PWN, p. 18, (ISBN 9788301133573)

Εξωτερικοί σύνδεσμοι
--------------------

* Συναρπαστικά σμήνη:
* Ουκρανικά περιστέρια: www.ukrainianpigeons.com
Η **Μπριγκίτα Χάραλντσντοτερ**, σουηδικά: Birgitta Haraldsdotter‎, (π. 1131 – π. 1208) ήταν βασίλισσα της Σουηδίας ως σύζυγος του βασιλιά Μάγκνους Β΄.

Οικογένεια
----------

Ήταν νόθη κόρη του βασιλιά Χάραλντ Δ΄ της Νορβηγίας. Η μητέρα της είναι άγνωστη, αλλά πιθανότατα ήταν η Tόρα Γκούτορμσντοτερ, μακροχρόνια ερωμένη του πατέρα της και μητέρα του βασιλιά Σίγκουρντ Β΄ της Νορβηγίας. Το ιρλανδικό της μικρό όνομα ήταν το ίδιο με αυτό της Ιρλανδής μητέρας του πατέρα της, Brigida O'Brien (απεβ. 1138). Σύμφωνα με τον μύθο, παντρεύτηκε για πρώτη φορά τον βασιλιά Ίνγκε τον Νεότερο, αλλά αυτό δεν θεωρείται δυνατό. Πιθανότατα, ο πρώτος της γάμος ήταν με τον Σουηδό κόμη Καρλ Σούνεσον. Ήταν παντρεμένη με τον Mάγκνους Β΄ Χένρικσεν, γιο της θετής μητέρας της Ίνγκριντ Ράγκνβαλντσντοτερ και του πρώτου συζύγου της Ίνγκριντ, Χένρικ Σκάντελορ. Ο σύζυγός της διεκδίκησε τον σουηδικό θρόνο μέσω της μητέρας του το 1160–61. Μετά το τέλος του το 1161, παντρεύτηκε ξανά τον Σουηδό *jarl* Μπίργκερ Μπρόσα τvn Μπγιέλμπο. Η κόρη που απέκτησε κατά τη διάρκεια του γάμου της με τον Μπρόσα, Ινγεγέρδη Μπίργκενσντοτερ των Μπγιέλμπο, επρόκειτο να γίνει βασίλισσα της Σουηδίας το 1200.

Το 1174 ο Νορβηγός διεκδικητής του θρόνου Άισταϊν Μάιλα, ο οποίος ισχυριζόταν ότι ήταν ανιψιός της, ζήτησε την υποστήριξη της ίδιας και του συζύγου της, την οποία και παρείχαν. Το 1176 ο Νορβηγός διεκδικητής του θρόνου Σβερ της Νορβηγίας έκανε το ίδιο πράγμα. Στην αρχή τον απέπεμψαν, αλλά το 1177 συμβούλεψαν τους Μπίρκενμπαϊνερ να αναγνωρίσουν τον Σβερ ως βασιλιά τους και τού έδωσαν την υποστήριξή τους και του Σουηδού βασιλιά. Ο γιος της Μπριγκίτας, Φίλιππος, θα ενταχθεί επίσης στην υπηρεσία του Σβερ. Ο Μπρόσα απεβίωσε το 1202. Το 1205 ξέσπασε μία σύγκρουση μεταξύ της κόρης της βασίλισσας Ίνγκεγκερντ και της οικογένειας Μπγιέλμπo.

Οι ημερομηνίες γέννησης και του τέλους της δεν είναι γνωστές, αν και το έτος γέννησης της κόρης της ορίζεται σε π. 1180. Οι ημερομηνίες π. 1131–1208 έχουν προταθεί. Μετά το τέλος του δεύτερου συζύγου της το 1202, αποσύρθηκε στο μοναστήρι Ρίσεμπεργκα στο Nάρκε, όπου απεβίωσε και τάφηκε.

Οικογένεια
----------

* Φίλιππος (απεβ. 1200), jarl της Νορβηγίας στην υπηρεσία του βασιλιά Σβερ της Νορβηγίας και ένας από τους πιο ένθερμους υποστηρικτές του.
* Kνουτ, βασιλικός γιαρλ (riksjarl) της Σουηδίας, jarl της Σουηδίας. Σύμφωνα με μία πηγή, ο Kνουτ νυμφεύτηκε την κόρη του βασιλιά Kνουτ Έρικσον, που ονομαζόταν Σίγκριντ σε αυτή την πηγή. Σκοτώθηκε το 1208 στη μάχη της Λένα ( ; είναι η μάχη του Γκέστιλρεν 1210 ; ).
* Φόλκε, γνωστός και ως Φόλκε γιαρλ, jarl της Σουηδίας, σκοτώθηκε το 1210 στη μάχη του Γκέστιλρεν.
* Ινγεγέρδη (π. 1180–1230), βασίλισσα της Σουηδίας 1200–1208, παντρεύτηκε τον βασιλιά Σβέρκερ Β΄ και μητέρα του βασιλιά Ιωάννη Α΄ της Σουηδίας.
* Kριστίνα.
* Mαργαρίτα.

Παραπομπές
----------

1. ↑  (Αγγλικά) *Find A Grave*. 15927823. Ανακτήθηκε στις 9  Οκτωβρίου 2017.
2. ↑  p15038.htm#i150379. Ανακτήθηκε στις 7  Αυγούστου 2020.
3. 1 2  Leo van de Pas: (Αγγλικά) *Genealogics*. 2003.
4. ↑  Darryl Roger Lundy: (Αγγλικά) *The Peerage*.
5. ↑   *Brigida Haraldsdatter*
(Store norske leksikon)
Νεαρή με μπικουτί
Τα **μπικουτί** (γαλ. *Bigoudi*, «*βοστρυχωτής*») είναι εξάρτημα που χρησιμοποιείται στα κομμωτήρια. Τοποθετείται στα μαλλιά ώστε να δημιουργηθούν μπούκλες. Έχουν σχήμα κενού κυλίνδρου, ενώ η διάμετρός τους ποικίλει ανάλογα με την χρήση τους ως προς το μήκος των μαλλιών. Μετά το λούσιμο τα μαλλιά χωρίζονται σε τούφες και τυλίγονται η κάθε μια χωριστά δύο φορές σε μπικουτί, ενώ συγκρατούνται με τσιμπιδάκι. Κατόπιν στεγνώνονται με πιστολάκι, η στεγνώνουν μόνα τους. Η χρήση των μπικουτί ξεκίνησε από την δεκαετία του 1950. Είναι κατασκευασμένα συνήθως από ελαφρύ πλαστικό, χαρτί, καουτσούκ, αλουμίνιο ή άλλο μεταλλικό υλικό και έχουν δομή πλέγματος για να έχουν όσο το δυνατό μικρότερο βάρος. Τα μπικουτί έγιναν δημοφιλή ως σύμβολο ευημερίας και του μικροαστισμού ιδιαίτερα κατά τη δεκαετία του 1950.
Μπισκότα τύπου Αμαρέτι
Τα **μπισκότα Αμαρέτι** είναι τύπος μπισκότου επανομαζόμενα *σκληρά* ή *ξηρά,* με μοναδικά συστατικά την ζάχαρη, τα αμύγδαλα βερίκοκου και το ασπράδι αυγού. Προέρχονται από την πόλη Σαρόνο και παράγονται από το εργαστήριο ζαχαροπλαστικής της εταιρείας Δ. Λατζαρόνι & ΤΣ. η οποία εξακολουθεί να κατέχει το λογότυπο "Αμαρέτο ντι Σαρόνο",αν και προέρχεται από αυτό συχνά χρησιμοποιείται γενικά για να αναφερθεί κάθε είδος σκληρού μπισκότου.

Ιστορία και παράδοση
--------------------

Σύμφωνα με το μύθο που αναφέρεται από την ίδια την εταιρεία Λατζαρόνι, το 1718 ο Καρδινάλιος του Μιλάνου αποφάσισε να επισκεφθεί το Ιερό της Μπεάτα Βέρτζινε ντεΐ Μιράκολι στο Σαρόνο. Προς τιμήν της επίσκεψης του, ένα νεαρό ζευγάρι ετοίμασε ένα μείγμα με βάση τη ζάχαρη,τα αμύγδαλα βερύκοκου και το ασπράδι.Αυτό φουσκώνοντας στον φούρνο, έδωσε έναυσμα για τα στρογγυλά μπισκότα που ονομάστηκαν Αμαρέτι. Πέρα από το μύθο, ήταν η οικογένεια Λατζαρόνι, η οποία είχε μετακομίσει από το Τέλιο στο Σαρόνο στην αρχή του δέκατου Όγδοου αιώνα, για να γίνει ο σημαιοφόρος αυτής της ζαχαροπλαστικής ειδίκευσεις, αρχικά στο μικρό οικογενειακό εργαστήριο και έπειτα σε βιομηχανικό επίπεδο, χάρη στην ίδρυση του Δ. Λατζαρόνι & ΤΣ. το 1888.

Παράξενα και πολιτιστικές αναφορές
----------------------------------

* Τα μπισκότα είναι διάσημα για το περιτύλιγμα τους,που είναι κατασκευασμένο από ρυζόχαρτο ,το οποίο, το τυλίγουν, το τοποθετούν πάνω σε ένα πιατάκι και το καίνε με έναν αναπτήρα,περιμένοντας να φτερουγίσει σιγά-σιγά προς την κορυφή.Ορισμένοι διασκεδάζοντας το εκφράζουν μια επιθυμία η οποία θα πραγματοποιηθεί όταν το χαρτί θα αρχίσει να φτερουγίζει.
* Το 2010, μία κόκκινη συσκευασία Αμαρέτι Ντι Σαρόνο εμφανίζεται σε μια σκηνή στην ταινία φαντασίας *ο Χάρι Πότερ και οι Κλήροι του θανάτου - Μέρος 1*
Ο **Μπικ** ή **Μπακ** (*Bîc* ή *Bâc*, ρωσ. Бык) είναι δεξιός παραπόταμος του Δνείστερου και ο δεύτερος σε μήκος (155 χιλιόμετρα) ποταμός της Μολδαβίας από όσους ρέουν αποκλειστικά σε μολδαβικό έδαφος, μετά τον Ρέουτ.

Ο Μπικ πηγάζει από τα δάση Κόντρι της δυτικής κεντρικής Μολδαβίας και έχει διανοίξει στον άνω ρου του ένα βαθύ φαράγγι στους λόφους των Κόντρι. Η πρωτεύουσα της χωρας, το Κισινάου, είναι κτισμένη στις όχθες του Μπικ. Στην περιοχή του Κισινάου ένα φράγμα στον ποταμό δημιουργεί την τεχνητή λίμνη (ταμιευτήρα) Γκιντιγκίτσι (Ghidighici, από το ομώνυμο χωριό στα δεξιά του ποταμού), γνωστή τοπικά ως «Θάλασσα του Κισινάου», που έχει έκταση περί τα 10 τ.χλμ. και μήκος 5,8 χιλιόμετρα, με επιφάνεια σε υψόμετρο 53 μέτρα περίπου. Μετά εκβάλλει στον Δνείστερο βορείως του Μπεντέρ, σε γεωγραφικές συντεταγμένες πλάτος 46°54΄42΄΄ Βόρειο και μήκος 29°27΄59΄΄ Ανατολικό, αφού 2,5 χιλιόμετρα πριν σχηματίσει τη μικρότερη Λίμνη Σαλάς ή Μπικ.

Η λεκάνη απορροής του Μπικ έχει έκταση 2.150 τ.χλμ. αλλά η μέση ετήσια παροχή του (στο ύψος του Κισινάου) φθάνει μόλις το 1 κυβικό μέτρο ανά δευτερόλεπτο. Πράγματι, το καλοκαίρι ο ποταμός συχνα ξεραίνεται αρκετά ώστε να διακοπεί ο ρους του, μετατρεπόμενος σε μία αλυσίδα από λιμνούλες. Ωστόσο την άνοιξη μετατρέπεται σε πραγματικό ποταμό, με παροχή 220 κυβ. μέτρα ανά δευτερόλεπτο.

Ο Μπικ έχει αρκετά μεγάλη ρύπανση, ώστε το κολύμπι σε αυτόν να μη συνίσταται.

Παραπομπές
----------

1. ↑  cim.mediu.gov.md/raport2004/en/tables.htm.
2. ↑  Το λήμμα «Бык» στη *Μεγάλη Σοβιετική Εγκυκλοπαίδεια*, έκδ. 1969-1978 (στη ρωσική)
Το **Un été à Saint-Tropez** (*Ένα καλοκαίρι στο Σαιν-Τροπέ*) είναι μια γαλλο-γερμανική ταινία γυρισμένη το 1984 από τον Βρετανό φωτογράφο και σκηνοθέτη Ντέηβιντ Χάμιλτον.

Σχόλια
------

Αυτή η σχετικά μικρή σε διάρκεια ταινία είναι η τελευταία που σκηνοθέτησε ο γνωστός φωτογράφος. Μετά την εμπορική αποτυχία της προηγούμενης ταινίας του, *Premiers Désirs* (1983) και αφού οι απαιτήσεις των θεατών έδειξαν να αλλάζουν, η συγκεκριμένη ταινία βγήκε κατευθείαν για την αγορά του video.

Εντούτοις μπορεί κανείς να ισχυριστεί ότι είναι ίσως και η πιο ειλικρινής προσπάθεια του δημιουργού της. Ο βασικός του σκοπός ήταν πάντοτε να κινηματογραφεί όμορφα νεαρά κορίτσια σε υπέροχες οπτικές συνθέσεις. Στις προηγούμενες ταινίες του προσπάθησε να τοποθετήσει τις όμορφες αυτές εικόνες μέσα σε ενδιαφέρουσες ιστορίες, χωρίς όμως να τα καταφέρει αφού οι αρετές του σαν σκηνοθέτης ή σεναριογράφος ήσαν περιορισμένες. Με αυτό το φιλμ επιστρέφει στις ρίζες του. Στη θέση της φωτογραφικής του μηχανής απλά βρίσκεται η κάμερα και ο Χάμιλτον καταγράφει αυτά που άλλοτε φωτογράφιζε.

Τα μοντέλα που χρησιμοποιεί είναι επίσης σε σχετικά μεγαλύτερη ηλικία από αυτά που συνήθιζε να φωτογραφίζει ή να κινηματογραφεί. Το τελικό αποτέλεσμα είναι χωρίς περιεχόμενο βέβαια, αλλά οπτικά ικανοποιητικό. Σε κάθε περίπτωση όπως και σε όλο το έργο του έχουμε να κάνουμε με ραφιναρισμένο ερωτισμό και όχι με πορνογραφία ή οτιδήποτε προσβλητικό. Η ταινία κυκλοφόρησε παράλληλα με το ομώνυμο φωτογραφικό λεύκωμα.

Περίληψη
--------

Επτά νεαρές λολίτες περνούν τις καλοκαιρινές τους διακοπές σε ένα εξοχικό στο Σαιν-Τροπέ. Χορεύουν ανέμελες και ενδίδουν σε τρυφερές περιπτύξεις μεταξύ τους.

Διανομή
-------

* *Anne*
* *Catherine*
* *Cyrilla*
* *Ellen*
* *Esther*
* *Helene*
* *Joan*
* *Monika*
* *Renaud*

  


|  |  |  |  |
| --- | --- | --- | --- |
| 

| π • σ • ε
**Ταινίες του Ντέηβιντ Χάμιλτον** |
| --- |
|  |
| 
* Bilitis (1977)
* Laura, les ombres de l'été  (1979)
* Tendres Cousines (1980)
* Premiers Désirs (1983)
* Un été à Saint-Tropez (1984)
 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |
Ο **Βασίλης Μητρούδης** είναι Έλληνας πρώην διεθνής πετοσφαιριστής, ο οποίος γεννήθηκε στην Θεσσαλονίκη στις 19 Απριλίου 1972 και αγωνίστηκε ως κεντρικός στην ομάδα του Άρη, του ΠΑΟΚ και του Ηρακλή.

Καριέρα
-------

Ο Μητρούδης έκανε τα πρώτα του βήματα στο άθλημα, στα τμήματα υποδομής του Άρη Θεσσαλονίκης, το 1986, κατακτώντας το πρωτάθλημα Ελλάδος παίδων το 1988. Επίσης, κατέκτησε το πανελλήνιο πρωτάθλημα εφηβών το 1990.

Το 1989, αγωνίστηκε για πρώτη φορά με την ανδρική ομάδα του συλλόγου, στην οποία παρέμεινε μέχρι το 1998. Καθ' όλη την πορεία του Μητρούδη με τον Άρη, ο σύλλογος βρισκόταν μονίμως στην πρώτη τετράδα του ελληνικού πρωταθλήματος, κατακτώντας την δεύτερη θέση το 1994 και το 1996 και τον τίτλο του πρωταθλητή την σεζόν 1996-1997.

Παράλληλα, ο Άρης έφθασε στο φάιναλ-φορ του Κυπέλλου Κυπελλούχων το 1993 και το 1995 και κατέκτησε το Σούπερ καπ το 1998.

Το 1998, μεταγράφηκε στον ΠΑΟΚ, όπου μέχρι το 2001 κατέκτησε δύο φορές την τέταρτη θέση του ελληνικού πρωταθλήματος. Ακολούθησε η διετής πορεία του στον Ηρακλή, με τον οποίο κατέκτησε το πρωτάθλημα το 2002, ενώ στον τελικό του κυπέλλου, νίκησε με 3-1 τον Άρη, σύλλογο με τον οποίο αναδείχθηκε, κατακτώντας το νταμπλ.

Την σεζόν 2003-2004 επέστρεψε στον ΠΑΟΚ, διατηρώντας τον στην πρώτη τετράδα για την επόμενη τριετία. Το 2006, επέστρεψε στον Άρη με σκοπό να κλείσει την καριέρα του στην αγαπημένη του ομάδα.

Ο Μητρούδης είναι πτυχιούχος του τμήματος ΤΕΦΑΑ του Α.Π.Θ. με ειδικότητα στο βόλεϊ και μετά την απόσυρση του από την ενεργό δράση, εργάστηκε στον Αριστοτέλη Επανωμής ως υπεύθυνος των τμημάτων βόλεϊ.

Το καλοκαίρι του 2012, ανέλαβε τις ακαδημίες του Άρη.

Διεθνείς συμμετοχές
-------------------

Ο Βασίλης Μητρούδης πραγματοποίησε 84 συμμετοχές με την εθνική ομάδα πετοσφαίρισης της Ελλάδας.

Τίτλοι
------

* 2 Πρωταθλήματα Ελλάδας: 1997, 2002
* 1 Κύπελλο Ελλάδας: 2002
* 1 Σούπερ καπ Ελλάδας: 1998

Πηγές
-----

* ΜΗΤΡΟΥΔΗΣ ΒΑΣΙΛΗΣ - Greekvolley.com
* Υπεύθυνος ακαδημιών ο Βασίλης Μητρούδης
* «Σταύρωσαν» το κατεστημένο - Αρης και Ορεστιάδα ύψωσαν μπλοκ στο μονοπώλιο των «αιωνίων»
**Un ragazzo nel far west** (*Ένα αγόρι στο Φαρ Ουέστ* ή *ΤΟΜ* για την ελληνική έκδοση) είναι χαρακτήρας γουέστερν κόμικς ιταλικής προέλευσης, δημιούργημα του σεναριογράφου και εκδότη *G.L. Bonelli* και του καρτουνίστα Franco Bignotti, που κυκλοφόρησε ως μηνιαίο περιοδικό στην Ιταλία το 1958.

Πρόκειται για την ιστορία του νεαρού *Tim Carter*, που γνωρίζει τη σκληρότητα του far west από νωρίς και κατατάσσεται στον στρατό, προκειμένου να αναζητήσει μια καλύτερη τύχη έπειτα από τη δολοφονία του πατέρα του. Πιστός φίλος στις περιπέτειές του, στέκεται ο αφελής συνάδελφός του *Dusty Ryan*.

Στην Ελλάδα κυκλοφόρησε σε δυο περιόδους. Από το τεύχος υπ' αριθμόν 290 του εβδομαδιαίου περιοδικού Μπλεκ τη δεκαετία του '70 και στον "Νέο ΜΠΛΕΚ" που εκδίδεται από τον Λεωκράτη Ανεμοδουρά, από την άνοιξη του 2014.

Πηγές
-----

* «Ο Μπλεκ και οι άλλοι, οι χάρτινοι ήρωες του Στέλιου Ανεμοδουρά» (Νίκος Δημ. Νικολαΐδης, Γιώργος Πολ. Παπαδάκης, έκδοση «Περιοδικός Τύπος», 2007)
* Η ιστοσελίδα των εκδόσεων Bonelli

Παραπομπές
----------

1. ↑  Κατάλογος επεισοδίων της σειράς
2. ↑  Un Ragazzo nel Far West στο IF edizioni
Ο **Βασίλης Κώστας** είναι Έλληνας μουσικός, διακεκριμένος λαουτίστας με διεθνές έργο, ο οποίος ακολουθεί επαγγελματική καριέρα στις ΗΠΑ.

Γεννήθηκε στα Ιωάννινα το 1991, όπου και πέρασε όλα τα παιδικά του χρόνια. Τα βιώματά του με την παραδοσιακή ηπειρωτική μουσική έχουν σχέση με το ευρύτερο οικογενειακό του περιβάλλον και επηρέασαν καθοριστικά την πορεία του.

Το 2013 έλαβε το πτυχίο του από το Τμήμα Φιλοσοφίας και Παιδαγωγικής του ΑΠΘ. Έλαβε δίπλωμα τζαζ κιθάρας από το Ωδείο του Φίλιππου Νάκα στη Θεσσαλονίκη. Αναχώρησε στις ΗΠΑ όπου και εκπόνησε μεταπτυχιακές σπουδές μετά από υποτροφία που έλαβε. Είναι απόφοιτος του μεταπτυχιακού προγράμματος του Berklee Global Jazz Institute στη Βοστώνη, όπου ειδικεύτηκε στο παραδοσιακό λαούτο.

Περιοδικά διδάσκει λαούτο στο Τμήμα Μουσικής Επιστήμης και Τέχνης στο Πανεπιστήμιο Μακεδονίας και ταξιδεύει σε όλο τον κόσμο για να παρουσιάσει το έργο του στην παραδοσιακή μουσική και στο λαούτο με συναυλίες σε σχολές και ιδρύματα.

Η μουσική του καριέρα επηρεάστηκε από τη συνεργασία του με τον σπουδαίο δάσκαλο, Πετρολούκα Χαλκιά και τον μουσικό Ντανίλο Πέρεζ, βραβευμένο πιανίστα από τον Παναμά. Έχει συνεργαστεί με τον Πετρολούκα Χαλκιά στο δίσκο-ντουέτο τους ***"Η Ψυχή της Ηπείρου"*** που είχε εξαιρετικές διεθνείς κριτικές.

Διακρίσεις
----------

Έχει εμφανιστεί σε μουσικές σκηνές εμβέλειας όπως Carnegie Hall, Montreal Jazz Festival, London Jazz Festival και Panama Jazz Festival, αλλά επίσης και ως σολίστας με την Chatterbird Chamber Orchestra στο έργο του "Kalesma" στο Μουσείο του Παρθενώνα στο Nashville των Ηνωμένων Πολιτειών Αμερικής.

Είναι κάτοχος σημαντικών βραβείων για την προσφορά του στη διάδοση της Ηπειρωτικής μουσικής και του λαούτου: 

* Forty Under 40 Award, από το Greek American Foundation της Νέας Υόρκης
* Artist Fellowship in the Traditional Arts, από την Πολιτεία της Μασαχουσέτης

Ο Β. Κώστας εκπροσωπεί τη νεότερη γενιά μουσικών της ελληνικής παραδοσιακής μουσικής, που συνδυάζει τα παραδοσιακά ακούσματα και βιώματα με συστηματικές μουσικές σπουδές και με παράλληλη διεύρυνση προς την τζαζ και τις μουσικές του κόσμου.

Παραπομπές
----------

1. ↑  «Πάθος για το λαούτο». *Η ΚΑΘΗΜΕΡΙΝΗ*. 18 Μαρτίου 2020. Ανακτήθηκε στις 18 Ιουνίου 2023.
2. ↑  «Βασίλης Κώστας: Ο Έλληνας μουσικός που κατέκτησε την Αμερική με το λαούτο του». *protothema.gr*. 29 Ιανουαρίου 2021. Ανακτήθηκε στις 18 Ιουνίου 2023.
3. ↑   Ένας Έλληνας για Grammy: Ο Γιαννιώτης λαουτίστας που είναι υποψήφιος για το μεγάλο βραβείο μουσικής. Υποψηφιότητα για βραβείο Grammy έχει θέσει ένας Γιαννιώτης λαουτίστας, ο Βασίλης Κώστας, ο οποίος, παρά το νεαρό της ηλικίας του, αποδεικνύει το "μέγεθος" του ταλέντου του
4. ↑  Τρούσσας, Φώντας (9 Δεκεμβρίου 2020). «The Soul of Epirus - Πετρολούκας Χαλκιάς, Βασίλης Κώστας». *Artway - Technotropon*. Ανακτήθηκε στις 18 Ιουνίου 2023.
5. ↑  «ΒΑΣΙΛΗΣ ΚΩΣΤΑΣ / Βασίλης Κώστας: Ηπειρώτικη μουσική σημαίνει ειλικρίνεια». *Αυγή*. 8 Φεβρουαρίου 2020. Ανακτήθηκε στις 18 Ιουνίου 2023.

Εξωτερικοί σύνδεσμοι
--------------------

* Βασίλης Κώστας Ο λαουτίστας από τα Γιάννενα υποψήφιος για Grammy
* Το Αλάτι Της Γης «Η ψυχή της Ηπείρου!… Πετρο-Λουκάς Χαλκιάς και Βασίλης Κώστας», ΕΡΤ
* The Soul Of Epirus
Η **Μπιενάλε Σύγχρονης Τέχνης Θεσσαλονίκης** πραγματοποιήθηκε για πρώτη φορά το 2007 με διοργανωτή το Κρατικό Μουσείο Σύγχρονης Τέχνης. Πρόκειται για μια διεθνούς εμβέλειας πρωτοβουλία του τότε ΥΠ.ΠΟ.νυν ΥΠ.ΠΟ.ΠΑΙ.Θ. με στόχο να εντάξει τη Θεσσαλονίκη στο δίκτυο των Μπιενάλε εικαστικών τεχνών παγκοσμίως. Η 2η Μπιενάλε πραγματοποιήθηκε το 2009 και πάλι με τη στήριξη του ΥΠ.ΠΟ. ενώ από το 2011 και μετά υλοποιείται μέσω του Επιχειρησιακού Προγράμματος Μακεδονία-Θράκη 2007-2013 του ΕΣΠΑ, που συγχρηματοδοτείται από την Ευρωπαϊκή Ένωση (Ευρωπαϊκό Ταμείο Περιφερειακής Ανάπτυξης) και την Ελλάδα. Σε αυτό το πλαίσιο διοργανώθηκε το 2011 η 3η, το 2013 η 4η, και το 2015 η 5η Μπιενάλε. Ο γενικός τίτλος των 3 τελευταίων διοργανώσεων είναι *Παλιές Διασταυρώσεις-Make it New* και στο επίκεντρο των εκθέσεων, των δράσεων, των συνεδρίων και όλων των project του τριμερούς αυτού προγράμματος βρίσκεται η Μεσόγειος.

Biennale5

Στόχοι
------

Η Μπιενάλε της Θεσσαλονίκης θέτει ως στόχους της την προώθηση στην ευρωπαϊκή εικαστική σκηνή καλλιτεχνικών έργων που προσφέρουν νέες, τολμηρές και ρηξικέλευθες αισθητικές προτάσεις με στόχο την ενίσχυση του καλλιτεχνικού διαλόγου, την πρόσβαση καλλιτεχνών στην ευρωπαϊκή εικαστική σκηνή και την επικοινωνία καλλιτεχνών από διαφορετικές χώρες. Η διοργάνωση επικεντρώνει το ενδιαφέρον της σε μεγάλα ζητήματα διεθνούς επικαιρότητας, παγκόσμιες ανακατατάξεις και κρίσεις που επηρεάζουν τον άνθρωπο και το φυσικό του περιβάλλον, ενώ παράλληλα δημιουργεί δεσμούς με υπάρχοντες εικαστικούς θεσμούς, ευρωπαϊκούς και μη, με σκοπό τις περαιτέρω καλλιτεχνικές ανταλλαγές και εντάσσει τους Έλληνες καλλιτέχνες σε ένα ενδιαφέρον πεδίο αισθητικού διαλόγου με σύνορα ευρύτερα από τα ευρωπαϊκά. Συνεργάζεται δε με όλους τους πολιτιστικούς φορείς της Θεσσαλονίκης και εκτείνεται σε πολλά σημεία της πόλης, διαφορετικά σε κάθε έκδοσή της.

Χώροι
-----

* Κρατικό Μουσείο Σύγχρονης Τέχνης - Μονή Λαζαριστών
* Κέντρο Σύγχρονης Τέχνης Θεσσαλονίκης - Αποθήκη Β1 στο λιμάνι
* Μακεδονικό Μουσείο Σύγχρονης Τέχνης
* Βίλα Πετρίδη
* Τελλόγλειο Ίδρυμα Τεχνών
* Μουσείο Φωτογραφίας Θεσσαλονίκης
* Μουσείο Βυζαντινού Πολιτισμού Θεσσαλονίκης

κ.ά.

Εξωτερικοί σύνδεσμοι
--------------------

* Μπιενάλε Σύγχρονης Τέχνης Θεσσαλονίκης
* Κρατικό Μουσείο Σύγχρονης Τέχνης Θεσσαλονίκης
Ο **Βασίλης Μαγγίνας** (Αθήνα, 22 Οκτωβρίου 1949 - Αθήνα, 6 Μαρτίου 2015) υπήρξε βουλευτής Αιτωλοακαρνανίας με το κόμμα της Νέας Δημοκρατίας, πρώην Υπουργός Απασχόλησης και Κοινωνικής Προστασίας.

Βιογραφικά στοιχεία
-------------------

Είχε καταγωγή από τον Αστακό Αιτωλοακαρνανίας. Σπούδασε στη Νομική Σχολή του Πανεπιστημίου Αθηνών και ήταν δικηγόρος. 

Μεταξύ 1977-1981 διετέλεσε Γενικός Διευθυντής τού ΟΓΑ. Κατά το 1992-1993 ήταν Κυβερνητικός Εκπρόσωπος της κυβέρνησης του Κ. Μητσοτάκη. Εκλέχθηκε βουλευτής Αιτωλοακαρνανίας το 1993. Το 1995 εκλέχθηκε αντιπρόεδρος τού Ευρωπαϊκού Λαϊκού Kόμματος στη Δυτικοευρωπαϊκή Ένωση και στο Συμβούλιο τής Ευρώπης και επανεκλέχθηκε το 1999. Μεταξύ 1995-1996 ήταν εκπρόσωπος τύπου τής Νέας Δημοκρατίας, όταν αρχηγός της ήταν ο Μιλτιάδης Έβερτ. Επανεκλέχθηκε βουλευτής Αιτωλοακαρνανίας στις εκλογές του 1996 και του 2004. Το 2006 διετέλεσε κοινοβουλευτικός εκπρόσωπος της Νέας Δημοκρατίας. Τον Απρίλιο του 2007, μετά την παραίτηση τού Σ. Τσιτουρίδη, διορίστηκε Υπουργός Απασχόλησης και Κοινωνικής Προστασίας. Μετά τις εκλογές του 2007, οπότε επανεκλέχθηκε βουλευτής, διορίστηκε και πάλι Υπουργός Απασχόλησης και Κοινωνικής Προστασίας στην νέα κυβέρνηση του Κ. Καραμανλή. Στις 15 Δεκεμβρίου 2007 παραιτήθηκε για λόγους ευθιξίας μετά από δημοσιεύματα του Τύπου σχετικά με την πολεοδομική νομιμότητα της οικίας του και την θέση του ανέλαβε η Φάνη Πάλλη-Πετραλιά. Πέθανε στις 6 Μαρτίου 2015, από σηψαιμία.

Παραπομπές και σημειώσεις
-------------------------

1. ↑  «CandiaNews.gr - Απεβίωσε ο πρώην υπουργός Βασίλης Μαγγίνας, 06.03.2015, ανάκτηση 06.03.2015». Αρχειοθετήθηκε από το πρωτότυπο στις 7 Μαρτίου 2015. Ανακτήθηκε στις 6 Μαρτίου 2015.
2. ↑  Έθνος Online, Παραιτήθηκε ο Β. Μαγγίνας, 15/12/2007 15:45  Αρχειοθετήθηκε 2009-06-29 στο Wayback Machine.
3. ↑  Η Ναυτεμπορική on line, Παραιτήθηκε ο Βασίλης Μαγγίνας, 15/12/2007 16:42  Αρχειοθετήθηκε 2007-12-16 στο Wayback Machine.

Πηγές άρθρου
------------

* Βουλή των Ελλήνων - Μαγγίνας Βασίλειος, ανακτήθηκε 15 Δεκεμβρίου 2007
* Μαγγίνας Βασίλειος - Βιογραφικό, προσωπικός ιστότοπος, ανακτήθηκε 15 Δεκεμβρίου 2007
* CandiaNews.gr - Απεβίωσε ο πρώην υπουργός Βασίλης Μαγγίνας, 06.03.2015, ανακτήθηκε 06.03.2015
Αυτό το λήμμα αφορά τον δογματικό κανόνα της Λουθηρανικής Εκκλησίας.  Για το πανεπιστήμιο του Μόντρεαλ του Καναδά, δείτε: Πανεπιστήμιο Κονκόρδια.  Για για τον κροατικό αθλητικό σύλλογο, δείτε: Κονκόρντια Ζάγκρεμπ.  Για τον αστεροειδή Κονκόρδια, δείτε: 58 Κονκορδία.  

  

Το εξώφυλλο της Γερμανικής έκδοσης του 1580
Το ***Βιβλίο της Ομόνοιας*** ή **«Κονκόρδια»** (Γερμανικά: *Concordia*), είναι ο ιστορικός δογματικός κανόνας της Λουθηρανικής Εκκλησίας, που αποτελείται από δέκα κείμενα, τα οποία αναγνωρίζονται ως έγκυρα στον Λουθηρανισμό, από τον 16ο αιώνα. Είναι επίσης γνωστό ως το βιβλίο-σύμβολο της Ευαγγελικής Λουθηρανικής Εκκλησίας.

Το Βιβλίο της Ομόνοιας, δημοσιεύθηκε στα γερμανικά, στις 25 Ιουνίου 1580 στη Δρέσδη, κατά την πεντηκοστή επέτειο από την παρουσίαση της Ομολογίας της Αυγούστας στον αυτοκράτορα Κάρολο Ε κατά τη Δίαιτα της Αυγούστας. Η επίσημη λατινική έκδοση δημοσιεύθηκε το 1584 στη Λειψία.

Όσοι αποδέχονται το Βιβλίο της Ομόνοιας, ως δογματική τους βάση, το αναγνωρίζουν ως μια πιστή έκθεση της Βιβλικής πίστης. Το Βιβλίο της Ομόνοιας θέτει τις Άγιες Γραφές, ως τη μοναδική, θεία πηγή για την Χριστιανική πίστη.

Περιεχόμενα
-----------

* Πρόλογος (1579)
* Τα τρία Οικουμενικά Σύμβολα της Πίστεως
	+ Το Σύμβολο των Αποστόλων
	+ Η Σύμβολο της Νικαίας/Κωνσταντινουπόλεως (325, 381)
	+ Η Σύμβολο του Αθανασίου
* Η Ομολογία της Αυγούστας (1530)
* Η Απολογία της Ομολογίας της Αυγούστας (1531)
* Τα Σμαλκαλδικά Άρθρα του Μαρτίνου Λούθηρου (1537)
* Η Πραγματεία για τη Δύναμη και την Υπεροχή του Πάπα (1537)
* Η Μικρή Κατήχηση του Λούθηρου (1529)
	+ Τα φυλλάδια του Λούθηρου για τον *Γάμο* (1529) και το *Βάπτισμα* (1526), τα οποία σε πολλές εκδόσεις του 1580, περιλαμβάνονται στην Μικρή Κατήχηση.
* Η Μεγάλη Κατήχηση του Λούθηρου (1529)
* Η Επιτομή της Φόρμουλας της Ομόνοιας (1577)
* Η Στερεά ή Λεπτομερής Δήλωση της Φόρμουλας της Ομόνοιας (1577).
	+ Ο Κατάλογος των Μαρτυριών προστέθηκε ως παράρτημα στις περισσότερες εκδόσεις του 1580.

Παραπομπές
----------

1. ↑  F. Bente, ed. and trans. *Concordia Triglotta*, (St. Louis: Concordia Publishing House, 1921), p. i
2. ↑  F. Bente, ed. and trans. *Concordia Triglotta*, (St. Louis: Concordia Publishing House, 1921), σελ. 5.
3. ↑  Formula of Concord, Epitome, Rule and Norm, 1 (Bente, op. cit. 777)
4. ↑  Δείτε το *The Book of Concord*, σε επιμέλεια των Kolb και Wengert (2000), και τη δεύτερη έκδοση του *Concordia: The Lutheran Confesions* (2006).

Δείτε επίσης
------------

* Ευαγγελική Λουθηρανική Εκκλησία στην Αμερική
* Ευαγγελική Λουθηρανική Εκκλησία της Φινλανδίας

Εξωτερικοί σύνδεσμοι
--------------------

* Book of Concord project: τα κείμενα του Βιβλίου της Ομόνοιας στα Αγγλικά
Λιβάδι με Ασφόδελους.
Στην ελληνική μυθολογία, ο **Ασφοδελός λειμώνας** (γνωστός στα νέα ελληνικά και ως **Ασφοδελό λιβάδι** ή **λιβάδι από Ασφόδελους**) είναι μια περιοχή στον Κάτω Κόσμο όπου κατοικούν οι ψυχές των κοινών ανθρώπων μετά τον θάνατο. Ο Ασφοδελός ήταν ένα από τα τρία κύρια τμήματα του Κάτω Κόσμου, μαζί με τα Ηλύσια Πεδία, όπου κατέληγαν οι ψυχές των ηρώων για να ανταμειφθούν, και τον Τάρταρο, όπου κατέληγαν οι ψυχές όσων άξιζαν να τιμωρηθούν. Ο Όμηρος αναφέρει πως το λιβάδι με τους Ασφόδελους βρίσκεται κοντά στον Δήμο των ονείρων. Το όνομα του Ασφοδελού λειμώνα είναι γνωστό από την Οδύσσεια του Ομήρου, όπου γίνεται αναφορά σε αυτόν κατά το ταξίδι του Οδυσσέα στον Κάτω Κόσμο. Πολλοί αρχαίοι Έλληνες ποιητές και ομηρικοί σχολιαστές κατανοούν το επίθετο *ασφοδελός* ως «ανθισμένος», «ευώδης» ή «εύφορος», συνδέοντας το λιβάδι με το λουλούδι Ασφόδελος. Στην ελληνική μυθολογία, το λουλούδι του Ασφόδελου συνδέεται με την Περσεφόνη λόγω των νεκρών και θεωρείται επίσης έμβλημα του Διονύσου.

Δείτε επίσης
------------

* Κόσμος των ονείρων (μυθολογία)
* Ηλύσια πεδία
* Τάρταρος

Παραπομπές
----------

1. ↑  «ΟΜΗΡΟΣ: 13. – Οδύσσεια ω 1-14». *www.greek-language.gr*. Ανακτήθηκε στις 5 Ιουλίου 2023.
2. 1 2  «Ασφόδελος». *dasarxeio.com*. 16 Οκτωβρίου 2018. Ανακτήθηκε στις 5 Ιουλίου 2023.
3. ↑  ἀσφόδελος. Liddell, Henry George· Scott, Robert· *A Greek–English Lexicon* στο Perseus Project.
4. ↑  «ἀσφοδελός - Ancient Greek (LSJ)». *lsj.gr*. Ανακτήθηκε στις 5 Ιουλίου 2023.
5. ↑  Westmoreland, Perry L. (2006). *Ancient Greek beliefs*. San Ysidro, CA: Lee and Vance Publishing Co. ISBN 978-0-9793248-1-9. OCLC 276682916.
6. ↑  Ομήρου Οδύσσεια, 24, 11-14
Λεπτομέρεια άνθους, Ασφόδελος ο κοίλος (*Asphodelus fistulosus*), Ακρόπολη Τειχών, Θεσσαλονίκη
Ασφόδελος ο κοίλος (*Asphodelus fistulosus*), Ακρόπολη Τειχών, Θεσσαλονίκη
Ο **ασφόδελος ο κοίλος** (*Asphodelus fistulosus*), ανήκει στην οικογένεια Λιλιίδες (LILIACEAE) και κατανέμεται σ’ όλη την περιοχή της Μεσογείου, καθώς και σ’ όλη σχεδόν την Ελλάδα (απουσιάζει μόνο στο ΒΔ τμήμα). Είναι ετήσιο φυτό, σπάνια πολυετές, με πολλούς λεπτούς, κοίλους βλαστούς που συναντάται σε χέρσες, πετρώδεις τοποθεσίες, μέχρι 800μ. Τα άνθη είναι λευκά ή ελαφρώς ρόδινα με μια επιμήκη καφετιά νεύρωση στη μέση. Ανθίζει από Μάρτιο μέχρι Μάιο.

Πηγές
-----

* Παπιομύτογλου Β. 2006, Αγριολούλουδα της Ελλάδας.
* Krigas, N. Lagiou, E. Hanlidou, E. & Kokkini, S. 1999: The vascular flora of the Byzantine Walls of Thessaloniki (N Greece). — Willdenowia 29: 77–94
* Lafranchis T. & Sfikas G. 2001, Flowers of Greece (Vol. II).
* Tutin et al. 2005, Flora Europaea Vol 5, Cambridge University Press
* https://www.greekflora.gr/el/flowers/1684/Asphodelus-fistulosus
* http://portal.cybertaxonomy.org/flora-greece/cdm\_dataportal/taxon/f9c2915b-1204-4cb7-aca4-c59a8c13d18d
* http://euromed.luomus.fi/euromed\_map.php?taxon=491072&size=medium
Η **αστροχημεία** είναι η μελέτη της σύνθεσης και των αντιδράσεων των ατόμων, των μορίων και των ιόντων στο διάστημα. Η αστροχημεία είναι μερικώς *αστρονομία* και μερικώς *χημεία*. Επιπλέον, η αστροχημεία διερευνά τον σχηματισμό κοσμικής σκόνης και χημικών στοιχείων στο Σύμπαν με ανάλυση της ηλεκτρομαγνητικής ακτινοβολίας των ουράνιων σωμάτων. Ένα άλλο σημαντικό θέμα της αστροχημείας είναι η μελέτη της προβιοτικής οργανικής χημείας για την κατανόηση της προέλευσης της ζωής στη Γη.

Υποπεριοχές της Αστροχημείας
----------------------------

Η αστροχημεία είναι μια καινούρια επιστήμη, η οποία μελετά κυρίως μόρια (σχηματισμό, καταστροφή και αφθονία) σε διαφορετικά περιβάλλοντα. Αυτά τα περιβάλλοντα μπορεί να είναι:

* Πλανητικές ατμόσφαιρες
* Χαρταριστές
* Προποταρωτικοί δίσκοι
* Περιοχές γεννήσεων αστέρων
* Μοριακά σύννεφα
* Πλανητικά νεφελώματα, και άλλα.

Ανάλογα με τις συνθήκες των περιβαλλόντων, τα μόρια θα βρίσκονται στο αέριο ή στη συμπυκνωμένη φάση.

Η Αστροχημεία μπορεί να διαιρεθεί σε 3 υποπεριοχές, ανάλογα με το αντικείμενο παρατήρησης και μελέτης:

1. Αστροχημεία παρατήρησης
2. Θεωρητική αστροχημεία
3. Πειραματική Αστροχημεία

Παραπομπές
----------

1. ↑

Πηγές
-----

* 

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* NKC: ph254463

 |

 |
Το ***Warfare 1917*** είναι ένα δωρεάν παιχνίδι στρατηγικής που βασίστηκε στον Α 'Παγκόσμιο Πόλεμο. Το παιχνίδι δημιουργήθηκε από τον Αυστραλό προγραμματιστή ConArtist και δημοσιεύτηκε από το Armor Games. 

Στο παιχνίδι, ο παίκτης διαλέγει είτε τον αγγλικό είτε τον γερμανικό στρατό και καλεί στρατιώτες να πολεμήσουν τον στρατό του εχθρού.  Πέρα από τις διάφορους τύπους στρατιωτών που μπορεί να επιλέξει κανείς, υπάρχουν όπλα μαζικής καταστροφής, όπως τοξικό αέριο ή οβίδες πυροβολικού. Υπάρχει ένα σύστημα πόντων εμπειρίας που επιτρέπει στους παίκτες να αναβαθμίζουν τον εξοπλισμό του στρατού τους. 

Για να κερδηθεί η μάχη υπάρχουν 2 τρόποι: είτε ο ένας στρατός να καταλάβει ολόκληρο το έδαφος είτε να διαλυθεί το ηθικό του εχθρού. Η γερμανική εκστρατεία είναι η πιο δύσκολη, καθώς οι Άγγλοι θα έχουν καλύτερη τεχνολογία στα περισσότερα επίπεδα. 

Το παιχνίδι έλαβε γενικά ευνοϊκές κριτικές.  Ένα παρόμοιο παιχνίδι, το *Warfare 1944,* δημιουργήθηκε αργότερα, με τους Αμερικανούς και τους Ναζί στο Β' Παγκόσμιο Πόλεμο.

Παραπομπές
----------

1. ↑  «Warfare 1917 Review». Jay is Games. 16 Δεκεμβρίου 2008. Αρχειοθετήθηκε από το πρωτότυπο στις 2 Φεβρουαρίου 2015. Ανακτήθηκε στις 24 Σεπτεμβρίου 2011.
2. ↑  «It'll All Be Over By Lunchtime: Warfare 1917». *Rock, Paper, Shotgun*. 29 Σεπτεμβρίου 2008.

Εξωτερικοί σύνδεσμοι
--------------------

* Warfare 1917 Αρχειοθετήθηκε 2019-08-09 στο Wayback Machine. το παιχνίδι
* το βίκι του παιχνιδιού
Ο **Βάλτερ Βάγκνερ** είναι Γερμανός πρώην ποδοσφαιριστής, ο οποίος αγωνίστηκε από το 1969 ως το 1982 στα πρωταθλήματα ποδοσφαίρου της Ελλάδας, της Αυστρίας, της Γερμανίας και των Ηνωμένων Πολιτειών.

Καριέρα
-------

Ο Βάγκνερ ξεκίνησε από την Άλτενβερς και στα είκοσι του χρόνια μεταγράφηκε στην Άιντραχτ Φραγκφούρτης, όπου παρέμεινε για δύο σεζόν. Συνέχισε στην Ρόιτλινγκεν για την σεζόν 1971-72 και το καλοκαίρι του 1972 μεταγράφηκε στην Αούστρια Βιέννης, με την οποία κατέκτησε το κύπελλο του 1973-74.

Το καλοκαίρι του 1974 μεταπήδησε στην ΑΕΚ, στην οποία παρέμεινε για τρία χρόνια, παίζοντας σε 116 αγώνες πρωταθλήματος, κυπέλλου και ευρωπαϊκών διοργανώσεων και σκοράροντας 52 γκολ. Για το κύπελλο ΟΥΕΦΑ του 1976-77, η ΑΕΚ έφθασε ως την ημιτελική φάση, αποκλείοντας τη Ντιναμό Μόσχας, τη Ντέρμπι Κάουντι, τον Ερυθρό Αστέρα Βελιγραδίου και την Κουίνς Παρκ Ρέιντζερς, για να αποκλειστεί από την Γιουβέντους σε διπλό ημιτελικό.

Το 1977, παρά το έντονο ενδιαφέρον του Παναθηναϊκού, ο Βάγκνερ μεταγράφηκε στον Άρη, με τον οποίο έπαιξε σε 34 αγώνες και σκόραρε οκτώ φορές. Ακολούθησε τελικά η μεταγραφή του στους "πράσινους", όπου παρέμεινε για μισή σεζόν, πριν συνεχίσει στις Ηνωμένες Πολιτείες για το υπόλοιπο του 1978-79.

Μετά από ένα πέρασμα από την Ρόχλινγκ Βόλχλινγκεν την επόμενη σεζόν, επέστρεψε στην Ελλάδα και την Παναχαϊκή για τη σεζόν 1980-81, πριν κλείσει την καριέρα του στην Βάτενσαϊντ 09 το 1982.

Παραπομπές
----------

1. ↑  Walter Wagner - Player profile | Transfermarkt
2. ↑  Walter Wagner - 1981/1982 - Spieler - Fussballdaten
3. ↑  Austria - Full Cup History 1958-2000 - RSSSF
4. ↑  Walter Wagner - Βάση Δεδομένων
5. ↑  Όταν η ΑΕΚ ήταν… ΑΕΚάρα! Η πορεία μέχρι τα ημιτελικά του Κυπέλλου UEFA - Sport Retro
6. ↑  H πιο επική πρόκριση όλων των εποχών : aek365
7. ↑  1977: Η προετοιμασία με τον Ρουλ στη Σόφια - www.aris.re
8. ↑  Παναθηναϊκός: Από τον… Βάγκνερ στον Βέμερ - Onsports
9. ↑  NASL Soccer North American Soccer League Players-Walter Wagner
10. ↑  Greece 1980/81 - RSSSF
11. ↑  Last news Walter Wagner (Wattenscheid 09) | BeSoccer

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
Το "**War**" είναι ένα τραγούδι του black metal πρότζεκτ Burzum του νορβηγού μουσικού Βαργκ Βίκερνες. Εμφανίστηκε στο ομότιτλο άλμπουμ και είναι ένα από τα πιο γνωστά του κομμάτια. Το σόλο του "War" παίζει ο Euronymous, τότε κιθαρίστας του συγκροτήματος Mayhem. Ο Βίκερνες είχε στενές σχέσεις με τον Euronymous, ενώ έπαιξε και το μπάσο στο άλμπουμ *De Mysteriis Dom Sathanas* των Mayhem. Ο Euronymous δολοφονήθηκε το 1993 από τον Βίκερνες.

Στυλιστικά το "War" είναι αρκετά διαφορετικό από άλλα κομμάτια του άλμπουμ, με τη μουσική επηρεασμένη σε μεγάλο βαθμό από έναν classic heavy ήχο και με όχι τόσο σοβαρό ύφος.

Προσωπικό
---------

* Count Grishnackh - φωνητικά, κιθάρα, μπάσο, ντραμς
* Euronymous - κιθάρα

Παραπομπές
----------

1. ↑  Αυτή η σκέψη βασίζεται στον αριθμό των προβολών του κομματιού στο Youtube και δεν μπορεί να επαληθευτεί αν δεν κυκλοφορήσει ως single.
2. ↑
Συντεταγμένες: 49°27′36″N 20°13′19″E﻿ / ﻿49.46000°N 20.22194°E﻿ / 49.46000; 20.22194

Ο **Μπιάουκα** (πολωνικά: *Białka*) είναι ορεινός ποταμός που διασχίζει τη νότια Πολωνία. Είναι παραπόταμος του ποταμού Ντουνάγιετς. Ο Μπιάουκα έχει μήκος μόλις 40 περίπου χιλιόμετρα, μέρος του οποίου αποτελεί τα σύνορα με τη Σλοβακία. Η πηγή του ποταμού βρίσκεται στα Υψηλά Τάτρα.

Οι πόλεις που βρίσκονται πάνω ή κοντά στον ποταμό Μπιάουκα περιλαμβάνουν τις: Γιούργκουφ, Μπιάουκα Τατσάνσκα, Τριπς, Κρεμπάχι, Ντέμπνο και Φρίντμαν.

Παραπομπές
----------

1. ↑  Πάβεου Κρονζ, *Antropogeniczne zagrożenia środowiska przyrodniczego Doliny Białki Αρχειοθετήθηκε 2013-12-31 στο Wayback Machine.*, Κρακοβία: Ινστιτούτο Γεωγραφίας και Χωρικής Διαχείρισης, Γεωγραφικά έργα 128, 2012.
To **Waka Waka (This Time for Africa)** είναι ένα τραγούδι της Shakira, στο οποίο συμμετείχε και η νοτιοαφρικανική μπάντα Freshlyground. Το τραγούδι κυκλοφόρησε στις 7 Μαΐου του 2010 από την Epic Records, για το Μουντιάλ του 2010, το οποίο πραγματοποιήθηκε στη Νότια Αφρική. Η μουσική, οι στίχοι και η παραγωγή του τραγουδιού πραγματοποιήθηκαν από τη Shakira και τον Τζον Χιλ. Το κομμάτι ανήκει στο στυλ pop και οι στίχοι του προτρέπουν τους ανθρώπους να στοχεύουν τους στόχους τους. Στην αρχή, υπήρξαν αντιδράσεις καθώς το Μουντιάλ γινόταν στην Αφρική, και επιλέχτηκε η Κολοβμιανή Shakira, να ερμηνεύσει το τραγούδι της διοργάνωσης.

Κατά τη στιγμή της κυκλοφορίας του έλαβε θετικές κριτικές, ιδιαίτερα για την παραγωγή του. Το single του τραγουδιού έλαχε μεγάλης επιτυχίας καθότι έφτασε στο νούμερο 1 τα charts πολλών χωρών, όπως η Αυστρία, το Βέλγιο, η Γαλλία, η Γερμανία, η Ιταλία και η Ελβετία. Στις ΗΠΑ έφτασε στο νούμερο 38 του Billboard Hot 100. Συνολικά ξεπέρασε τις 10 εκατομμύρια πωλήσεις κι έτσι έγινε ένα από τα πιο επιτυχημένα single όλων των εποχών. Για την προώθηση του κομματιού κυκλοφόρησε και video clip, στο οποίο συμμετείχαν αρκετοί ποδοσφαιριστές όπως ο Λίονελ Μέσι και ο Κριστιάνο Ρονάλντο.

Παραπομπές
----------

1. ↑  «Waka Waka (This Time for Africa) [The Official 2010 FIFA World Cup Song] {feat. Freshlyground} - Single». iTunes Store. Apple Inc. Ανακτήθηκε στις 21 Φεβρουαρίου 2014.
2. ↑  «World Cup 2010: Shakira's official song 'Waka Waka' fails to impress South Africans». *The Daily Telegraph*. Telegraph Media Group. 4 Μαΐου 2010. Ανακτήθηκε στις 21 Φεβρουαρίου 2014.
3. ↑  Fairholm, Adam (12 Δεκεμβρίου 2013). «Music Video Relapse: "Waka Waka (This Time For Africa)" (2010) by Shakira». IMVDb. FilmedInsert, LLC. Ανακτήθηκε στις 9 Ιουνίου 2014.

Εξωτερικοί σύνδεσμοι
--------------------

* Waka Waka (This Time for Africa) στο YouTube

  

  

  


|  |  |
| --- | --- |
| 

|  |
| --- |
| * Πύλη:Μουσική
* Πύλη:Ποδόσφαιρο
 |

 |
Η **Βιολάντε ντε Βιλαράγκουτ**, ισπαν. Violante de Vilaragut (1320 ή 1325 - πριν από το 1372) ήταν υποκόμισσα του Ωμλάς. Με τους γάμους της έγινε πρώτα τιτουλάρια βασίλισσα της Μαγιόρκα και μετά δούκισσα του Μπράουνσβαϊγκ-Γκρούμπενχαγκεν.

Βιογραφία
---------

Ήταν κόρη του Μπερενγκουέρ ντε Βιλαράγκουτ και της δεύτερης συζύγου του Σάουρα του Οίκου της Βαρκελώνης, που ήταν νόθη κόρη του Ιακώβου Β΄ της Μαγιόρκα. 

Το συμβόλαιο γάμου για τη Βιολάντε και τον εξάδελφό της Ιάκωβο Γ΄ της Μαγιόρκας υπογράφηκε στις 10 Νοεμβρίου 1347. Αυτός ήταν ο δεύτερος γάμος του Ιακώβου Γ΄, μετά το τέλος της πρώτης του συζύγου Κωνσταντίας της Αραγονίας. Έτσι η Βιολάντε απέκτησε δύο προγονούς, τον Ιάκωβο (Δ΄) και την Ισαβέλλα. Ο αδελφός τής Βιολάντε διορίστηκε Σύμβουλος και μέγας Καγκελάριος του συζύγου της.  Η Βιολάντε έκανε με τον σύζυγό της μία κόρη, την Eσκλαραμούνδα, που απεβίωσε νέα.

Ο Ιάκωβος Γ΄ είχε χάσει το βασίλειό του το 1343 (πριν από το γάμο) και σκοτώθηκε διεκδικώντας το στη μάχη του Λλουκμάχορ στις 25 Οκτωβρίου 1349 από τον Πέτρο Δ΄ της Αραγονίας. Το ζευγάρι ήταν παντρεμένο μόνο τρία χρόνια.

Η Βιολάντε και τα δύο παιδιά τού ανδρός της (από τον 1ο του γάμο) συνελήφθηκαν από τον Πέτρο Δ΄ -μετά τη μάχη στην οποία σκοτώθηκε ο σύζυγός της- και η Βιολάντε κλείστηκε στη μονή των Κλαρισών στη Βαλένθια με την Ισαβέλλα. Η Βιολάντε ελευθερώθηκε γύρω στο 1358/59 και σύντομα απελευθέρωσε την Ισαβέλλα,  με τον όρο ότι η Ισαβέλλα παραιτείτο από τα δικαιώματά της στη Μαγιόρκα. 

Η Βιολάντε έφυγε αργότερα από την Ισπανία και ταξίδεψε στη Γαλλία, όπου έγινε υποκόμισσα του Ωμλάς από τον Ιωάννη Β΄ της Γαλλίας το 1352.  Περίπου την ίδια στιγμή, παντρεύτηκε τον Όθωνα δούκα του Μρπάουνσβαϊγκ-Γκρούμπενχαγκεν και βοήθησε να κανονιστεί ο γάμος της προγονής της Iσαβέλλας με τον Ιωάννη Β΄ Παλαιολόγο μαρκήσιο του Μομφερράτου.

Ο Βιολάντε απεβίωσε λίγο πριν το 1372, χωρίς επιζήσαντα παιδιά. Στη συνέχεια ο 2ος σύζυγός της νυμφεύτηκε την Ιωάννα Α΄ της Νάπολης, χήρα του Ιακώβου (Δ΄), προγονού της Βιολάντε.

Οικογένεια
----------

Παντρεύτηκε πρώτα το 1347 τον εξάδελφό της ΙΘάκωβο Γ΄ της Μαγιόρκας και είχε τέκνο:

* Εσκλαραμούνδα, απεβ. νωρίς.

Ο Ιάκωβος Γ΄ σκοτώθηκε το 1349 (34 ετών) και η Βιολάντε έκανε περί το 1352 2ο γάμο με τον Όθωνα των Γουέλφων δούκα του Μπράουσβαϊγκ-Γκρούμπενχαγκεν. Δεν απέκτησαν απογόνους.

Βιβλιογραφικές αναφορές
-----------------------

1. ↑  p789.htm#i7889. Ανακτήθηκε στις 7  Αυγούστου 2020.
2. ↑  Darryl Roger Lundy: (Αγγλικά) *The Peerage*.
3. ↑  CATALONIA NOBILITY, Medieval Lands
4. ↑  Rüdt-Collenberg (1963), p. 90.
5. ↑  Sturdza (1999), p. 502
6. ↑  Medieval Lands

| Τίτλοι σε διεκδίκηση |
| --- |
| **Κενό** | **— ΚΑΤ' ΟΝΟΜΑ —*****{{{τίτλος}}}*** | **Κενό** |